wickkiey/tamil-wikipedia-chunked huggingface dataset:
# தல்காய்

## தல்காய் தோற்றம்

இந்த நடனம், *பைஜூந்தியா*, *பாகுன் புனி*, *நுஹாய்* போன்ற திருவிழாக் காலங்களில் மேற்கொள்ளப்படுகிறது. வழக்கமாக பின்ஜால், குடா, மிர்தா, சாமா மற்றும் சம்பல்பூர், பாலங்கீர், சுந்தர்கர், பார்கர் மற்றும் நுவாபா மாவட்டங்களில் உள்ள சில பழங்குடியினரைச் சேர்ந்த இளம் பெண்கள் இந்த நடனத்தில் பங்கேற்கின்றனர். தல்காய் நடனம் கிழக்கு இந்திய மாநிலமான ஒரிசாவின் சம்பல்பூர் மாவட்டத்தில் இருந்து உருவானதாக கருதப்படுகிறது. இது ஒரிசாவின் மேற்குப் பகுதியில் மிகவும் பிரபலமான நடன வடிவமாக உள்ளது. இந்த நடனத்தில், ஆண்கள் பாடலின் ஒவ்வொரு சரணத்தின் தொடக்கத்திலும் முடிவிலும். 'தல்காய் போ!' என்று சத்தமாக ஒலி எழுப்புகிறார்கள்.
# தல்காய்

## தல்காய் தோற்றம்

### தல்காய் கருப்பொருள்கள்

இந்த நடனத்தில், சிறுமிகளுடன் நடனமாடும் ஆண்கள், ஆட்டத்தின் போது அவர்களுடன் உரையாடுகிறார்கள். மேலும், அவர்களுடன் சேர்ந்து, சுற்றியாடுகின்றனர். ராதா மற்றும் பகவான் கிருட்டிணரின் நித்திய காதல் கதை, இந்து காவியங்களான, ராமாயணம் மற்றும் மகாபாரதத்தின் கதைகள் மற்றும் இயற்கையின் விளக்கம் ஆகியவை இந்த நடனத்தின் முக்கிய கருப்பொருள்களாக உள்ளன.
# தல்காய்

## தல்காய் தோற்றம்

### நடன அமைப்பு

தல்காய் ஒரு சடங்கு நாட்டுப்புற நடனமாக ஒரிசாவில் கருதப்படுகிறது. இந்த சந்தர்ப்பத்தில் பாடிய பாடல்கள் தல்காய் பாடல்கள் என்று அழைக்கப்படுகின்றன. *பின்ஜால்ஸ்*, *சவுரா* மற்றும் *மிர்தா* பழங்குடியினரின் இளம்பெண்கள் *தசரா*, *பைஜூந்தியா* மற்றும் பிற பண்டிகை சந்தர்ப்பங்களில் இந்த நடனத்தை நிகழ்த்துகிறார்கள். இருப்பினும், பழங்குடியினர் அல்லாதவர்களும் இந்த சடங்கு நடனம் மற்றும் பாடல்களில் தயக்கமின்றி பங்கேற்கிறார்கள், இது மேற்கு ஒடிசாவில் பழங்குடி மற்றும் பழங்குடியினர் அல்லாத தொடர்புகளின் அடையாளமாக உள்ளது. இந்த நடனத்தில், இளம் பெண்கள் நடனமாடும்போது ஒரு நேர் வரிசையிலோ அல்லது அரை வட்ட வடிவத்திலோ நிற்கிறார்கள்.
# தல்காய்

## தல்காய் தோற்றம்

### நடனத்தில் பயன்படுத்தும் இசைக்கருவிகள்

இந்த நடனத்துடன் 'டோல்', 'நிசான்' (இரும்பினால் செய்யப்பட்ட ஒரு பெரிய அளவிலான முரசு), 'தம்கி' (ஒரு சிறிய ஒரு பக்க பறை 6 " விட்டம்; இரண்டு குச்சிகளால் ஆடப்படுகிறது), 'தாசா' (ஒரு பக்க முரசு) மற்றும் 'மஹூரி' போன்ற இசைக்கருவிகள் இசைக்கப்படுகின்றன. இருப்பினும், 'டோல்' கருவியை வாசிப்பவர், பெண்கள் முன் நடனமாடும்போது ஆட்டத்தின் போக்கை கட்டுப்படுத்துபவராக இருக்கிறார்.
# தல்காய்

## தல்காய் தோற்றம்

### உடை/அணிகலன்கள்

இந்த முறையில் நடனம் ஆடும் பெண்கள் வண்ணமயமான அச்சிடப்பட்ட சம்பல்பூரி சேலையை அணிவார்கள். இரு கைகளிலும் துணியின் முனைகளை வைத்திருக்கும்படியாக, தோள்களில் ஒரு தாவணியைக் கட்டுகிறார்கள். கழுத்தணி, வளையல்கள் போன்ற பல்வேறு பாரம்பரிய நகைகள் ஆடும் கலைஞர்களின் தோற்றத்தை நிறைவு செய்கின்றன.
# தல்காய்

## ஊடகங்களில் செய்தி

புதுதில்லியிலுள்ள *ராஜ்பத்* என்னுமிடத்தில் இந்தியாவின் 67வது குடியரசு தின அணிவகுப்பின் போது, ஒடிசாவின் பாரம்பரிய நடனமான 'தல்காய்' காட்சிபடுத்தப்பட்டது. இதில், அப்போதைய குடியரசுத் தலைவர் பிரணாப் முகர்ஜி, பிரெஞ்சு நாட்டின் குடியரசுத் தலைவர் பிராங்கோயிஸ் ஹாலண்ட் மற்றும் பிரதமர் நரேந்திர மோடி ஆகியோர் கலந்துகொண்டனர்.
சிறப்பு விருந்தினர்களுக்கு மேற்கு ஒடிசாவின் சம்பல்பூரில் இருந்து வந்த நாட்டுப்புற நடனம் 'தல்காயின்' ஒரு பார்வை வழங்கப்பட்டது. தலைநகரைச் சேர்ந்த சுமார் 140 பள்ளி மாணவிகள் மாநிலத்தின் பிரபலமான நாட்டுப்புற இசையின் இசைக்கு *ராஜ்பத்*தில் ஒரு நடனத்தை வழங்கினர். 'தல்காய்' நடனம் பழங்குடி சிறுமிகளின் கலாச்சாரம் மற்றும் பாரம்பரியத்தை சித்தரிக்கிறது.
# பைத்தான் நகரம்

**பைத்தான்** (*Paiṭhaṇ*) , புராண, இதிகாச காலத்தில் **பிரதிஷ்டானம்** என அழைக்கப்பட்ட இந்நகரம் மகராஷ்டிரா மாநிலத்தின், அவுரங்கபாத் மாவட்டத்தில் பாயும் கோதாவரி ஆற்றின் கரையில் அமைந்த நகராட்சியும் மற்றும் நகரமும் ஆகும். இந்நகரம் அவுரங்காபாத் நகரத்திற்கு தெற்கே 56 கிலோ மீட்டர் தொலைவில் உள்ளது. முன்னர் இந்நகரம் கிமு இரண்டாம் நூற்றாண்டு முதல் கிபி இரண்டாம் நூற்றாண்டு வரை சாதவாகனர்களின் தலைவநகராக விளங்கியது.  
பைத்தான் நகரம் திகம்பர சமணர்களின் முக்கியப் புனிதத் தலங்களில் ஒன்றாகும். இந்நகரத்தில் சமணர்களின் 20வது தீர்த்தகரரான பகவான் முனீஸ்வரநாதரின் கருங்கல் சிலையுடன் கூடிய சமணக் கோயில் உள்ளது. இந்நகரத்தில் சூபி பிரிவு இசுலாமியர்கள் 20% வாழ்கினறனர். பைத்தானி பட்டுச் சேலை ரகங்களுக்கு இந்நகரம் புகழ்பெற்றது. இந்நகரத்தின் அருகே ஜெயக்காடி அணை உள்ளது.
# பைத்தான் நகரம்

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின் படி, 20 வார்டுகளும், 8,350 வீடுகளும் கொண்ட பைத்தான் நகராட்சியின் மொத்த மக்கள்தொகை 41,536 ஆகும். மக்கள்தொகையில் ஆண்கள் 21,269 மற்றும் பெண்கள் 20,267 ஆகவுள்ளனர். ஆறு வயதிற்குட்பட்ட குழந்ந்தைகள் 5467 ஆகவுள்ளனர். பாலின விகிதம் 1000 ஆண்களுக்கு, 953 வீதம் உள்ளனர். சராசரி எழுத்தறிவு 81.59% ஆகவுள்ளது. மக்கள்தொகையில் இந்துக்கள் 74.66%, இசுலாமியர் 21.71%, கிறித்தவர்கள் 0.22%, சீக்கியர்கள் 0.01%, பௌத்தர்கள் 2.45%, சமணர்கள் 0.72% மற்றவர்கள் 0.22% ஆகவுள்ளனர்.
# ரிலா ஹோட்டா

**ரிலா ஹோட்டா** (ஒடியா : ରୀଲା ହୋତା) என்பவர் ஒரு ஒடிசி நடன கலைஞர், கல்வியாளர் மற்றும் தயாரிப்பாளர் ஆவார் இவர் பல நடன நிகழ்ச்சிகளை நடத்தியுள்ளார். இவர் யோகா குரு, பிஜோய்லக்ஸ்மி ஹோட்டா மற்றும் பூர்ணா சந்திர ஹோட்டா ஆகியோரின் மகள் ஆவார். ரிலா சிறுவயதிலிருந்தே நடனம், யோகா போன்றவற்றை ஆசிரம வாழ்க்கையில் வெளிப்படுத்தினார். இவர் ஒடிசி நடனத்தை குரு கங்காதர் பிரதான், ஸ்ரீமதி மாதவி முட்கல் மற்றும் குரு கேளுச்சரண மகோபாத்திரா ஆகிய மூன்று ஆசான்களின் கீழ் பயிற்சி பெற்றார். இவருக்கு சரியான தாளம், நுட்பம், பாவம் மற்றும் பாவனைத் திறன்களைப் பயிற்றுவித்தனர். ரிலா ஹோட்டா, இந்திய ஆன்மீக தத்துவங்களான யோகா, குண்டலினி மற்றும் சமசுகிருதம் போன்றவற்றை இவரது ஆற்றுகையின் கருப்பொருளாக மாற்றுவதில் முன்னோடியாக இருந்தார். மேலும் ஆன்மீக அம்சமான ஒடிசி நடனத்திற்கு ஒரு புதிய பரிமாணத்தை சேர்த்த பெருமைக்குரியவர் இவராவார்.
# ரிலா ஹோட்டா

## பின்னணி

இவர் ஸ்ரீ பூர்ண சந்திர ஹோட்டா, ஐ. ஏ. எஸ் மற்றும் பிஜோய்லக்ஸ்மி ஹோட்டா ஆகியோரின் இளைய மகள் ஆவார். பூர்ணா ஹோட்டா 1962 ஆண்டைய குடிமைப் பணிக் குழுவில் முதல் தகுதி நிலையைப் பெற்றார். குடிமைப் பணிக்குத் தேர்வானபிறகு யுபிஎஸ்சியின் தலைவராக நியமிக்கப்பட்டார். பிஜோய்லட்சுமி ஹோட்டா ஒரு சிறந்த யோகா ஆசிரியர் ஆவார். பிஜோய்லட்சுமி 'யோகா மற்றும் உணவு' என்ற பிரிவில் எட்டு புத்தகங்களை எழுதியுள்ளார். இவருக்கு ரீமா சிங், ஐஆர்எஸ் என்ற அக்காவும், பிரசென்ஜீத் ஹோட்டா என்ற அண்ணனும் உள்ளனர்.
# ரிலா ஹோட்டா

## தொழில்

இவர் தனது எட்டு வயதில் குரு கங்காதர் பிரதனின் கீழ் தன் நடனப் பயிற்சியைத் தொடங்கினார். இவர் குர்வி மாதவி முட்கல் மற்றும் புகழ்பெற்ற குரு கேளுச்சரண மகோபாத்திரா ஆகியோரின் வழிகாட்டுதலின் கீழ் தனது நடனத் திறனை மேம்படுத்தினார். ஒரு சிறந்த ஆன்மீக குருவான பரமஹம்சா சுவாமி சத்யானந்த சரஸ்வதியுடன் இவருக்கு ஏற்பட்ட தொடர்பானது, இந்திய ஆன்மீக தத்துவத்தை இவரது நடன ஆற்றுகையின் கருப்பொருளாக மாற்ற ரீலாவை ஊக்கப்படுத்தியது. ரீலா ஹோட்டா, ரேஸ் ஆஃப் விஸ்டம் சொசைட்டி என்ற அமைப்பை நிறுவினார். இது பாரம்பரிய குணப்படுத்தும் முறைகளில் இசை, நடனம் மற்றும் முக்கிய சிகிச்சை முறைகளில் இன்றைய வாழ்க்கை முறையின் சவால்களை எப்படி எதிர்கொள்வது என்பதை எடுத்துக்காட்டுகிறது. முதல் தரக் கலைஞரான இவருக்கு இந்திய கலைகளில் சிறப்பான பங்களிப்பு செய்ததற்காக சனதன் நிருத்ய புராஸ்கர் விருது வழங்கப்பட்டுள்ளது. இந்தியாவின் புது தில்லியில் இருந்து ரீலா செயல்பட்டுவருகிறார்.
# ரிலா ஹோட்டா

## தொலைக்காட்சி

தூர்தர்ஷன் பாரதி நிகழ்ச்சியில் இடம்பெற்ற இளைய பிரபல மற்றும் ஒரே ஒடிசி நடனக் கலைஞர் ரிலா ஹோட்டா ஆவார்: ‘பிரபலங்கள் என்ன சொல்கிறார்கள்’ (What Celebrities Say) என்ற நிகழ்ச்சியில் பத்ம பூசண் டாக்டர் ராஜா ரெட்டி, பண்டிட் பிர்ஜு மகாராஜ் மற்றும் பத்ம பூஷண் பண்டிட் தேபு சவுதாரி போன்ற முக்கிய கலைவல்லவர்களை. இவர் தூர்தர்ஷனில் செவ்வி கண்டார். இவர் ராஜ்யசபா தொலைக்காட்சிக்காக *கலர்ஸ் ஆப் இந்தியா* என்ற தொடருக்கான கூட்டணி நடன நிகழ்ச்சியை தயாரித்து ஆடினார். இந்த நிகழ்ச்சியில் கலைஞர்களான போக்டன் கனிலா, கிறிஸ்டினா டிஜ்மாரு, லிப்சா தாஸ் மற்றும் பலர் இடம்பெற்றனர். முன்னதாக இவர் மக்களவை தொலைக்காட்சித் தொடரான "State of Culture" என்ற நிகழ்ச்சியிலும் ஆடியிருந்தார்.
# ரிலா ஹோட்டா

## விருதுகள்

1. இந்திய கலைகளுக்கு சிறந்த பங்களிப்பு செததற்காக ராய் அறக்கட்டளையின் சனாதன சங்கீத சமஸ்கிருதியின் சனாதன நிருத்ய புராஸ்கர் விருது (20007)
1. சென்னை, உத்சவ் மியூசிகால், உத்சவ் நிருத்ய ரத்னா விருது (2012)
1. பி. எச். டி. சேம்பர் ஆஃப் காமர்ஸ் & இண்டஸ்ட்ரியால் கலை மற்றும் கலாச்சார பாராட்டு விருது (2018)
1. ஆசிய கலை அகாடமி மற்றும் சர்வதேச ஊடக தொழில்துறை கழகத்தின் கலை மற்றும் கலாச்சாரத்திற்கான அடல் பிஹாரி வாச்பாய் விருது (2018)
# குய்ஜி

குய்ஜி என்பவர் ஒருபௌத்தம் மதத்துறவி ஆவார். இவர் ஜி என்ற பெயரிலும் அறியப்படுகிறார்.பெளத்த மதத்தின் ஒரு பிரிவான
யோகசாரம்வில் பிரபலமாக அறியப்படும் ஒரு சீன துறவி ஆவார் மேலும் சுவான்சாங்கின் முக்கிய சீடர் ஆவார்.இவர் இறந்த பிறகு "கருணையுடைய குரு" என அழைக்கப்பட்டார்.சியான் மடாலயத்தின் சிறந்த குரு ஆவார்.
# காத்யாயனி

***காத்யாயனி (Katyayani)*** என்பது இந்து மதத்தில் நவராத்திரி கொண்டாட்டங்களில் துர்கா வழிபாட்டின் போது ஆறாவது நாளில் வழிபடப்படும் சக்தியின் வடிவமாகும். காத்யாயனியின் வடிவம் நான்கு அல்லது பத்து அல்லது பதினெட்டு கைகளால் சித்தரிக்கப்படலாம். இது அமரகோசம் என்ற சமசுகிருத அகராதியில் தேவி ஆதி பராசக்தி<nowiki/>க்கு வழங்கப்பட்ட இரண்டாவது பெயர் ஆகும். இந்த அகராதியில் தேவி பார்வதியின் மற்ற பெயர்களாக உமா, காத்யாயனி, கவுரி, காளி, ஹைமாவதி, ஈஸ்வரி போன்ற பெயர்கள் குறிப்பிடப்பட்டுள்ளன. புராணங்களில் சீதா தேவியார் மற்றும் ருக்மணி ஆகியோரால் தங்களின் கணவரின் நலனுக்காக வேண்டப்பட்ட பெண் தெய்வமாக காத்யாயனி இருக்கிறார்.  
சாக்தம் என்ற வழிபாட்டு முறையில் அவர் கடுமையான வடிவங்களைக் கொண்ட சக்தி, துர்கா ஆகியோருடன் தொடர்புடைய தெய்வமாக கருதப்படுகிறார். இவர் தீயனவற்றை அழிக்க வந்த ஒரு போர்க்குணம் கொண்ட தெய்வங்களான பத்ரகாளி மற்றும் சண்டி போன்ற தெய்வ வடிவங்களுடன் தொடர்புடைய தெய்வ வடிவமாக பார்க்கப்படுகிறது. பாரம்பரியமாக, பாணினியை என்பாரின் சமசுகிருத இலக்கண நூலை அடிப்படையாகக் கொண்ட பதஞ்சலி முனியின் மகாபாஷ்யா என்ற நூலில், காத்யாயனி காளி மற்றும் துர்கை போன்ற தெய்வங்களைப் போன்று சிவப்பு நிறத்திலான சிலைகளாக உருவகப் படுத்தப்படுவதாக குறிப்பிடப்பட்டுள்ளது.  
இந்த தேவி முதலில் யஜுர்வேதத்தின் தைத்திரிய ஆரண்யகப் பகுதியில் குறிப்பிடப்பட்டுள்ளார். கடவுளின் தன்னிச்சையான கோபத்திலிருந்து உருவாக்கப்பட்ட தெய்வ வடிவமாகவும், சிங்கத்தின் மீதமர்ந்து வந்து மஹிஷாசுரா என்ற அரக்கனைக் கொல்லும் நோக்கத்தை உடைய தெய்வமாகவும் கந்த புராணம் கூறுகிறது. இந்த நிகழ்வு இந்தியாவின் பெரும்பாலான பகுதிகளில் வருடாந்திர துர்கா பூஜை பண்டிகையின் போது கொண்டாடப்படுகிறது.  
இந்த தேவியின் மகிமைகள் தேவி-பகவத புராணம் மற்றும் தேவி மகாத்மியம் ஆகியவற்றில் விவரிக்கப்பட்டுள்ளன. மார்க்கண்டேய புராணத்தின் ஒரு பகுதியிலும் இந்த தேவியின் வடிவம் பற்றி மார்க்கண்டேய முனிவரால்
கூறப்பட்டுள்ளது.  
இந்து மத மரபில் இத்தேவி வடிவம் யோகம் மற்றும் தாந்த்ரீகம் சார்ந்த நூல்களில் ஆக்கினை சக்கரம் அல்லது மூன்றாவது கண் எனப்படும் மையத்தை ஆசி வழங்கித் தூண்டியெழச் செய்யும் சக்தி வடிவமாகப் போற்றப்படுகிறது.
# காத்யாயனி

## சக்தியின் வரலாறு

வாமன புராணத்தில் மகிசாசூரன் என்ற அரக்கனை அழிக்கும் பொருட்டு பல்வேறு கடவுள்களின் சக்திகளின் ஒருங்கிணைப்பின் காரணமாக உருவான தெய்வமாக கூறப்பட்டுள்ளது. மேற்கூறப்பட்ட பல்வேறு கடவுளர்களின் சக்திகளின் ஒருங்கிணைப்பினால் வெளிப்பட்ட ஆற்றலின் கதிர்களானது காத்யாயனர் என்ற முனிவரின் ஆசிரமத்தில் குவிக்கப்பட்டு காத்யாயனரால் சரியான வடிவம் அளிக்கப்பட்டு உருவாக்கப்பட்டவராக இத்தேவி அறியப்படுகிறார். இதன் காரணமாகவே இத்தேவியானவருக்கு காத்யாயனி என்ற பெயரும் தோன்றியதாக புராணம் கூறுகிறது. காளிகா புராணத்தில், காத்யாயனாரால் முதலில் வழிபடப்பட்டதால் காத்யாயனி என்ற பெயர் வரப்பெற்றதாக தெரிவிக்கப்பட்டுள்ளது. இந்த இரு புராணங்களுமே இத்தேவியின் வடிவத்தை துர்க்கையின் பூத வடிவமாகவும், நவராத்திரி நோன்பு விழாவின் ஆறாம் நாளில் வழிபடப்படும் தெய்வ வடிவமாகவுமே குறிப்பிடப்பட்டுள்ளது.  
மகிசாசுரன் என்ற அரக்கனால் தேவலோகத்தில் இந்திரன் முதலியவர்களை துன்புறுத்தப்பட்டதாகவும், அவனை எதிர்க்க முடியாத தேவர்கள் பிரம்மனிடம் சென்று முறையிட்டதாகவும், பிரம்மனின் வழிகாட்டுதலின்படி எல்லோரும் சென்று திருமாலிடம் முறையிடச் சென்றதாகவும், அந்த நேரத்தில் அங்கு சிவனும் இருந்ததாகவும், இதைக் கேட்ட திருமாலும், சிவனும் பெருங்கோபம் கொண்டதாகவும் கூறப்பட்டுள்ளது. சிவன், திருமால், பிரம்மன் முதலியவர்கள் கோபத்திலிருந்தும் ஒவ்வொரு ஆற்றலும் கிளம்பிற்று. இந்த ஆற்றல்களை எல்லாம் ஒன்று திரட்டி காத்யாயன முனிவர் ஆசிரமத்திற்குக் கொண்டு சென்றனர். அம்முனிவர் தம்முடைய ஆற்றலையும் அதனுடன் சேர்க்க எல்லா ஆற்றல் களும் கூடி காத்யாயனி என்ற பெயரில் ஒர் அழகான பெண் வடிவமாக உருவானதாகவும் விவரிக்கப்பட்டுள்ளது. இந்த தேவி வடிவமே சிங்க வாகனத்தில் ஏறி மகிசாசுரனை அழித்ததாகவும் வாமன புராணம் கூறிச் செல்கிறது.
# விக்யான் ஆஸ்ரம்

**விக்யான் ஆசிரமம்** ( 1983 ஆம் ஆண்டில் முனைவர் எஸ்.எஸ். கல்பாக் அவர்களால் புனேவில் நிறுவப்பட்ட இந்திய கல்வி நிறுவன மையமாகும். இது 'எளிய வாழ்க்கை மற்றும் உயர் சிந்தனை' என்ற பழைய குருகுலம் அமைப்புகளின் நவீன பதிப்பாகும். விக்யான் ஆசிரமம் புனேவிலிருந்து சுமார் 70 கிமீ (43 மைல்) தொலைவில் உள்ள பாபல் கிராமத்தில் அமைந்துள்ளது. இது ராஜ்குருநகர் ஷிரூர் சாலையில் அமைந்துள்ளது. பாபலின் மக்கள் தொகை 10,000 ஆகும். பாபலுடன் பல சிறிய குக்கிராமங்கள் இணைக்கப்பட்டுள்ளன. அவை பாபலை மத்திய சந்தை இடமாக மாற்றுகின்றன. பாபல் வறட்சியால் பாதிக்கப்பட்டுள்ள, உண்மையான பிரதிநிதித்துவ இந்திய கிராமமாகும். பாபலில் விக்யான் ஆசிரமத்தை நிறுவியதற்கான யோசனை அவர்கள் ஆசிரமத்தில் எதைச் செய்தாலும் நாட்டின் எந்தப் பகுதியிலும் பிரதிபலிக்க முடியும்.  
ஆங்கிலத்தில் “விக்யான்” என்றால் 'சத்தியத்தைத் தேடு ’என்றும் “ ஆசிரமம் ”என்பது எளிய வாழ்க்கை மற்றும் உயர்ந்த சிந்தனை, அனைத்தையும் சமமாகக் கொண்ட ஒரு அமைப்பு, பழைய குருகுல் அமைப்பின் நவீன பதிப்பு 'என்பதைக் குறிக்கிறது.
# விக்யான் ஆஸ்ரம்

## தொழில்நுட்ப மேம்பாடு மற்றும் கல்வி

### அடிப்படை கிராமப்புற தொழில்நுட்பத்தில் சான்றிதழ் படிப்பு

அடிப்படை கிராமப்புற தொழில்நுட்பத்தில் சான்றிதழ் என்பது விக்யான் ஆசிரமத்தில் வழங்கப்படும் ஓராண்டு குடியிருப்பு சான்றிதழ் படிப்பாகும். இந்த பாடத்திட்டத்தை தேசிய திறந்தநிலைப் பள்ளி நிறுவனம் அங்கீகரித்துள்ளது. கைவேலைகளை கற்றுக்கொள்ள ஆர்வமுள்ள மாணவர்களுக்கு பயனுள்ளதாக இருக்கும். இது பல திறன்களை உள்ளடக்கிய ஒரு திட்டமாகும. இதில் பின்வருவனவற்றில் பயிற்சி அளிக்கப்படுகிறது:  
- **பொறியியல்** - உருவாக்கம் மற்றும் கட்டுமானம், அடிப்படை தச்சு, பொறியியல் வரைகலை மற்றும் உற்பத்தி.
- **ஆற்றல் மற்றும் சுற்றுச்சூழல்** - மின், மோட்டார் முன்னாடி, கணக்கெடுப்பு நுட்பங்கள், சூரிய உயிரிவளி போன்றவை.
- **வீடு மற்றும் சுகாதாரம்** - தையல், உணவு பதப்படுத்துதல் மற்றும் கிராமப்புற ஆய்வகம்.
- **வேளாண்மை மற்றும் கால்நடை பராமரிப்பு விளையாட்டு** இல்லம், கோழி, ஆடு வளர்ப்பு, பால் நாற்றங்கால் நுட்பங்கள்.  
இது தவிர, கணினி, தியானம், விளையாட்டு மற்றும் சாகசம் போன்றவற்றில் மாணவர்கள் ஒவ்வொரு பிரிவிலும் 3 மாதங்கள் பயிற்சி செய்யும் திட்டத்தின் பகுதிகள் உள்ளன. அவர்கள் பல்வேறு சேவைகளை வழங்க பயிற்றுநர்களுடன் இணைந்து பணியாற்றுவார்கள். விக்யான் ஆசிரம வளாகத்தின் பெரும்பகுதி அவர்களின் திட்டப்பணியின் ஒரு பகுதியாக அவர்களின் மாணவர்களால் கட்டப்பட்டுள்ளது.
# விக்யான் ஆஸ்ரம்

## தொழில்நுட்ப மேம்பாடு மற்றும் கல்வி

### வடிவமைப்பு கண்டுபிடிப்பு மையம்

விக்யான் ஆசிரமமும் சாவித்ரிபாய் புலே புனே பல்கலைக்கழகமும் இணைந்து பாபலில் 'வடிவமைப்பு கண்டுபிடிப்பு மையத்தை' தொடங்கின. இந்த மையத்திற்கு தேசிய வடிவமைப்பு வலையமைப்பின் ஒரு பகுதியாக மனித வள மேம்பாட்டு அமைச்சகம் இருந்தது.  
வடிவமைப்பு கண்டுபிடிப்பு மையம் சமூகத்திற்கு பயனுள்ள கருத்துக்களை அடைகாக்கும். இந்த யோசனைகளை தயாரிப்புகளாக மாற்ற முயற்சிகள் மேற்கொள்ளப்படும். பயனர்களின் தேவை யோசனையின் கருத்தியல் முதல் இறுதி தயாரிப்புகளை உருவாக்குவது வரை கணக்கில் எடுத்துக்கொள்ளப்படும்.  
வடிவமைப்பு கண்டுபிடிப்பு மையம் கல்லூரி மட்டத்தில் வடிவமைப்பு கலாச்சாரத்தை வளர்க்க விரும்புகிறது. நமது கிராமப்புறங்கள் பல்வேறு வளர்ச்சி சிக்கல்களை எதிர்கொள்கின்றன. இந்த சிக்கல்கள் படைப்பு மனதிற்கு சிறந்த வாய்ப்புகள். இந்த சவால்களை ஏற்றுக்கொள்வதற்கும் பயனுள்ள தீர்வுகளை வழங்குவதற்கும் இளைஞர்களுக்கு பயிற்சியளிப்பதை வடிவமைப்பு கண்டுபிடிப்பு மையம் நோக்கமாகக் கொண்டுள்ளது. முன் அனுமதி மற்றும் பயிற்சி பெற்ற அனைத்து நபர்களுக்கும் வடிவமைப்பு கண்டுபிடிப்பு மையம் திறந்திருக்கும். உங்களுக்கு ஒரு சிறந்த யோசனை இருந்தால் அல்லது சமூகம் எதிர்கொள்ளும் பொதுவான பிரச்சினைகளுக்கு தொழில்நுட்ப தீர்வை நீங்கள் தேடுகிறீர்கள் என்றால். வடிவமைப்பு கண்டுபிடிப்பு மையம் @ விக்யான் ஆசிரமம் உங்களுக்கு சரியான இடமாகும்.  
- வடிவமைப்பு கண்டுபிடிப்பு மையம் விக்யான் ஆசிரமம் பின்வரும் பகுதிகளில் கவனம் செலுத்துகிறது:  
1. வேளாண்மை
1. உணரி தொழில்நுட்பம்
1. கணினி வரைகலை மற்றும் தயாரிப்பு வடிவமைப்பு
1. சுற்றுச்சூழல் மற்றும் நீர்நிலை மேலாண்மை
# கலர்ஸ் குஜராத்தி

**கலர்ஸ் குஜராத்தி** என்பது வயாகாம்18 குழுமத்தால் துவங்கப்பட்ட ஒரு குஜராத்தி மொழி பொழுதுபோக்கு தொலைக்காட்சி சேவை ஆகும். இது அகமதாபாத்தை தலைமையகமாகக் கொண்டு இயங்கி வருகின்றது.  
இந்த அலைவரிசை ஜனவரி 27, 2002 ஆம் ஆண்டு ஈடிவி குஜராத்தி என்ற பெயரில் ஒளிபரப்பாகி, ஏப்ரல் 20, 2015 ஆம் ஆண்டு கலர்ஸ் குஜராத்தி என்ற பெயரில் மாற்றம் செய்யப்பட்டு தனது சேவைகளை குஜராத்தி மக்களுக்கு வழங்கி வருவதோடு தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.
# கிளி யுத்தம்

**கிளி யுத்தமானது** 1299 இல் சகதை கானேட்டின் மங்கோலியர்களுக்கும் தில்லி சுல்தானகத்துக்கும் இடையில் நடந்த போராகும். தில்லியை கைப்பற்றும் எண்ணத்துடன் இந்தியா மீது குத்லுக் கவாஜா தலைமையிலான மங்கோலியர்கள் படையெடுத்தனர். அவர்கள் தில்லிக்கு அருகில் கிளி என்ற இடத்தில் முகாம் அமைத்து தங்கியிருந்த போது தில்லி சுல்தான் அலாவுதீன் கல்ஜி அவர்களது முன்னேற்றத்தை தடுக்க தனது ராணுவத்துடன் சென்றார்.  
அலாவுதீனின் தளபதியான ஜாபர் கான் கிச்லக் தலைமையிலான ஒரு மங்கோலிய பிரிவை அலாவுதீனின் அனுமதியின்றி தாக்கினார். அலாவுதீனின் முகாமிலிருந்து ஜாபர் கானின் பிரிவை ஏமாற்றி தங்களை பின்தொடர வைத்த மங்கோலியர்கள் பின்னர் அதனை பதுங்கியிருந்து தாக்கினர். தான் இறப்பதற்கு முன்னர் ஜாபர் கான் மங்கோலிய ராணுவத்திற்கு பெரிய அளவிலான இழப்பை ஏற்படுத்திவிட்டார். இரண்டு நாட்களுக்குப் பிறகு பின்வாங்கும் முடிவை மங்கோலியர்கள் எடுத்தனர்.
# கிளி யுத்தம்

## பின்புலம்

தில்லி சுல்தானகமானது அலாவுதீன் கல்ஜியால் ஆளப்பட்டது. 1296 இல் தனது மாமாவை கொலை செய்த பிறகு தில்லி அரியணையை அலாவுதீன் எடுத்துக்கொண்டார். சகதை கானேடானது நடு ஆசியாவை தனது கட்டுப்பாட்டுக்குள் வைத்திருந்தது. 1280கள் முதல் அதன் தலைவராக துவா கான் என்பவர் இருந்தார். அதிகாரத்தை பொறுத்தவரை அவர் கய்டுவுக்கு அடுத்த இடத்தில் இருந்தார். ஆப்கானிஸ்தானத்தில் செயல்பட்டுக் கொண்டிருந்த துவா இந்தியாவுக்கும் மங்கோலிய ஆட்சியை நீட்டிக்க முயற்சி செய்தார். சகதை கானின் நான்காவது தலைமுறை வழித்தோன்றலான நெகுதாரி இனத்தை சேர்ந்த ஆளுநரான அப்துல்லா என்பவர் தனது படையுடன் 1292 இல் பஞ்சாப் மீது படையெடுத்தார். ஆனால் உல்கு தலைமையிலான அவர்களது முன்வரிசை படையானது தோற்கடிக்கப்பட்டு அலாவுதீனுக்கு முன்னர் ஆட்சி செய்த ஜலாலுதீன் கல்ஜியால் கைதியாக பிடிக்கப்பட்டனர். சுமார் 4000 மங்கோலிய வீரர்கள் (தில்லியில் முகலாயர்கள் என்று அழைக்கப்பட்டனர்) சரண் அடைந்தனர். அவர்கள் இஸ்லாமுக்கு மதம் மாற்றப்பட்டனர். தில்லியில் அவர்கள் வாழ்ந்த நகர்ப்புற பகுதி சரியாக முகலாய புரம் என்று பெயரிடப்பட்டது. 1296-1297 இல் சகதை தியுமன்கள் தில்லி சுல்தானகத்தால் பலமுறை தோற்கடிக்கப்பட்டன. இதன்பிறகு மங்கோலியர்கள் அடிக்கடி வட இந்தியா மீது படையெடுத்தனர். குறைந்தது இரு முறையாவது அவர்கள் நல்ல படை பலத்துடன் தாக்க வந்தனர்.  
அலாவுதீனின் ஆட்சியின்போது மங்கோலிய நோயனான காதர் பஞ்சாபின் மீது 1297-98 ஆம் ஆண்டின் குளிர்காலத்தில் படையெடுத்தார். அலாவுதீனின் தளபதியான உலுக் கானால் தோற்கடிக்கப்பட்ட அவர் பின்வாங்கும் நிலைக்கு தள்ளப்பட்டார். சல்டி தலைமையிலான இரண்டாவது மங்கோலிய படையெடுப்பானது அலாவுதீனின் தளபதியான ஜாபர்கானால் முறியடிக்கப்பட்டது. இந்த அவமானகரமான தோல்விக்கு பிறகு மங்கோலியர்கள் முழு தயார் நிலையில் இந்தியாவை வெல்லும் எண்ணத்துடன் மூன்றாவது படையெடுப்பை நடத்தினர்.
# கிளி யுத்தம்

## மங்கோலிய அணிவகுப்பு

1299 ஆம் ஆண்டின் பிற்பகுதியில் மங்கோலிய சகதை கானேட்டின் ஆட்சியாளரான துவா தில்லியை வெல்வதற்காக தனது மகன் குத்லுக் கவாஜாவை அனுப்பினார். தில்லி சுல்தானகத்தை வென்று அதனை ஆளும் எண்ணத்துடன் மங்கோலியர்கள் வந்தனர். வெறும் சூறையாடலுக்காக மட்டும் அவர்கள் வரவில்லை. எனவே 6 மாத கால இந்தியாவை நோக்கிய அணிவகுப்பின் போது அவர்கள் நகரங்களை சூறையாடவோ, கோட்டைகளை அழிக்கவோ இல்லை. இரவு நேரங்களில் முல்தான் மற்றும் சமனா ஆகிய எல்லைப்புற பகுதிகளில் நிறுத்தப்பட்டிருந்த தில்லி தளபதிகளால் அவர்கள் தொல்லைகளுக்கு உட்படுத்தப்பட்டனர். தில்லியை வெல்வதற்கான யுத்தத்திற்கு தங்களது முழு சக்தியையும் வைத்திருக்க நினைத்த மங்கோலியர்கள் அந்த தளபதிகளுடன் சண்டைகளை தவிர்த்தனர். குரம் என்ற இடத்திலிருந்த அலாவுதீனின் தளபதி ஜாபர்கான் குத்லுக் கவாஜாவிற்கு ஒரு தூதனை அனுப்பி யுத்தத்திற்கு வருமாறு அழைத்தார். ஆனால் குத்லுக் கவாஜாவோ "மன்னர்கள் மன்னர்களுடன் தான் போரிடுவார்கள்" என்று கூறி அதற்கு மறுத்துவிட்டார். தனது தலைவன் அலாவுதீனின் கீழ் தில்லியில் மங்கோலியர்களை எதிர்த்துப் போரிடுமாறு ஜாபர் கானுக்கு குத்லுக் கவாஜா அறிவுறுத்தினார்.  
தில்லியின் புறநகர் பகுதிகளில் இருந்து பத்து கிலோமீட்டர் தொலைவில் இருந்த கிளி என்ற இடத்தில் மங்கோலியர்கள் முகாமிட்டனர். மங்கோலியர்களின் வருகை பற்றிய செய்தி சுற்றிலும் இருந்த பகுதிகளுக்கு பரவத் தொடங்கிய உடனேயே அங்கிருந்த மக்கள் தங்களை பாதுகாத்துக்கொள்ள மதில் சுவர்கள் கொண்ட தில்லிக்கு இடம் பெயர ஆரம்பித்தனர். நகரத்தின் வீதிகள், சந்தைகள் மற்றும் மசூதிகளில் மக்கள் கூட்டம் நிரம்பி வழிந்தது. தில்லியை நோக்கி வந்த வணிக வண்டிகள் மங்கோலியர்களால் தடுக்கப்பட்டன. இதன் விளைவாக தில்லியில் பொருட்களின் விலை மிக அதிகமாகியது. இதனால் பொதுமக்கள் துயரப்பட்டனர்.
# கிளி யுத்தம்

## அலாவுதீனின் ஏற்பாடுகள்

மங்கோலியர்கள் சிந்து நதியை கடந்த பின்னரே அவர்கள் வரும் செய்தியை அலாவுதீன் அறிந்ததாக கருதப்படுகிறது. 14ஆம் நூற்றாண்டு காலவரிசையாளர் இசாமியின் கூற்றுப்படி அலாவுதீனுக்கு ஒன்று அல்லது இரண்டு வாரங்களே யுத்தத்திற்கு தயாராவதற்காக கிடைத்தது. அலாவுதீன் உடனேயே பல்வேறு மாகாண ஆளுநர்களுக்கு செய்திகளை அனுப்பினார். தில்லிக்கு உடனேயே படைவீரர்களை அனுப்புமாறு கேட்டுக் கொண்டார்.  
யமுனை ஆற்றின் கரையில் இருந்த சிரி கோட்டையில் ராணுவ முகாமை ஏற்படுத்திய அலாவுதீன் தனது அதிகாரிகள் அனைவரையும் அழைத்தார். அலாவுதீனின் மாமாவும் மற்றும் தில்லியின் கொத்தவாலும் ஆகிய அலவுல் முல்க் ராஜதந்திர நடவடிக்கைகள் மற்றும் பேச்சுவார்த்தைகளை மேற்கொள்ள வேண்டும் என்று கூறினார். ராஜ்ஜியத்தை பணயம் வைக்க வேண்டாம் என கேட்டுக்கொண்டார். ஆனால் அந்த அறிவுரையை அலாவுதீன் நிராகரித்தார். அவ்வாறு செய்தால் அது தனது பலவீனமாகிவிடும் என்று வாதிட்டார். மேலும் பொதுமக்கள் மற்றும் வீரர்களின் மத்தியில் தனக்கிருக்கும் மதிப்பு இல்லாமல் போய்விடும் என்றார். கிளியை நோக்கி அணிவகுத்து மங்கோலியர்களுடன் போர்புரியும் தனது எண்ணத்தை வெளிப்படையாக அறிவித்தார்.  
தில்லியை அலவுல் மாலிக்கின் கட்டுப்பாட்டில் கொடுத்துவிட்டு அலாவுதீன் புறப்பட்டார். அரண்மனையின் கதவுகளின் சாவியை யுத்தத்தில் வெற்றி பெறுபவருக்கு கொடுக்குமாறு ஆணையிட்டு சென்றார். சிரியை நோக்கி அலாவுதீன் புறப்பட்டதற்குப் பின்னர் அலவுல் முல்க் படவுன் கதவை தவிர மற்ற அனைத்து கதவுகளையும் மூடினார். படவுன் கதவானது அலாவுதீன் தோற்கும் பட்சத்தில் மற்றவர்கள் தோப் என்ற இடத்திற்கு தப்பித்து ஓடுவதற்காக திறந்து வைக்கப்பட்டிருந்தது.
# கிளி யுத்தம்

## ராணுவங்கள்

### மங்கோலிய ராணுவம்

14ஆம் நூற்றாண்டு எழுத்தாளரான ஜியாவுதீன் பரணி மங்கோலிய ராணுவத்தின் பலத்தை ஒரு இடத்தில் ஒரு லட்சம் என்றும் மற்றொரு இடத்தில் இரண்டு லட்சம் என்றும் தனது காலவரிசை நூலில் குறிப்பிடுகிறார். வரலாற்றாளர் பனார்சி பிரசாத் சக்சேனா இந்த எண்ணிக்கைகளை நம்பத் தகுந்தவை இல்லை என்று குறிப்பிடுகிறார். ஏனெனில் இந்தியாவை நோக்கிய தனது பயணத்தின் போது இவ்வளவு பெரிய ராணுவத்தை சேர்ப்பது என்பது குத்லுக் கவாஜாவிற்கு மிகவும் கடினமான செயல் என்று வாதிடுகிறார்.  
மங்கோலிய இராணுவமானது நான்கு முக்கிய பிரிவுகளாக அமைக்கப்பட்டிருந்தது:  
1. கிச்லக் (அல்லது கச்லக்) தலைமை தாங்கிய இடதுபுறம்
1. குத்லுக் கவாஜா தலைமை தாங்கிய நடுப்புறம்
1. தமர் புகா தலைமை தாங்கிய வலதுபுறம்
1. தர்கி தலைமையில் பதுங்கியிருந்து தாக்குதல் நடத்த தயாராக இருந்த 10,000 வீரர்கள்  
இசகில்பா, கிஜ்யா மற்றும் உட்னா ஆகிய மங்கோலிய ராணுவத்தில் இருந்த மற்ற அதிகாரிகள்.
# கிளி யுத்தம்

## ராணுவங்கள்

### தில்லி ராணுவம்

பதினாறாம் நூற்றாண்டு வரலாற்றாளரான ஃபிரிஷ்டாவின் கூற்றுப்படி தில்லி இராணுவமானது 3 லட்சம் குதிரைகள் மற்றும் 2700 யானைகளை கொண்டிருந்தது. ஆனால் வரலாற்றாளர் கிஷோரி சரண் லால் இந்த எண்ணிக்கையை மிகைப்படுத்தப்பட்டது என்று கூறுகிறார்.  
தில்லி இராணுவமானது ஐந்து பெரிய பிரிவுகளாக அமைக்கப்பட்டிருந்தது:  
1. நுஸ்ரத் கான் தலைமை தாங்கிய இடப்புறம்
1. ஹிசாப்ருதின் ஜாபர்கானால் தலைமை தாங்கப்பட்டு இந்து வீரர்களால் ஆதரிக்கப்பட்ட வலப்புறம்
1. அலாவுதீன் கல்ஜி தலைமை தாங்கிய நடுப்புறம்
1. அலாவுதீனின் பிரிவுக்கு முன்வரிசையில் நிறுத்தப்பட்டிருந்த அகத் கான் தலைமை தாங்கிய ஒரு பிரிவு
1. நுஸ்ரத் கானின் பிரிவிற்கு பின்புறத்தில் வலுவூட்ட நிறுத்தப்பட்டிருந்த உலுக் கான் தலைமை தாங்கிய ஒரு பிரிவு  
மங்கோலிய தாக்குதலை தாங்குவதற்காக ஒவ்வொரு பிரிவின் முன்னரும் நிறுத்தப்பட்டிருந்த மொத்தம் 22 யானைகள்.  
தில்லி இராணுவமானது பல மைல் தூரத்திற்கு விரிந்து நின்றது. இதன் காரணமாக நடு புறத்தில் இருந்த அலாவுதீனால் அதனை திறம்பட கட்டுப்படுத்துவது கடினமாக இருந்தது. எனவே தமது இடத்தில் நிற்கும் அதிகாரிகள் அலாவுதீனின் அறிவுறுத்தலின்றி இடம் நகரக் கூடாது என்ற கடினமான கட்டளை இடப்பட்டிருந்தது: இந்த கட்டளையை மீறுபவர்களுக்கு மரண தண்டனை விதிக்கப்படும் என்று அறிவிக்கப்பட்டது.  
14ஆம் நூற்றாண்டு காலவரிசையாளர் இசாமியின் கூற்றுப்படி யுத்தத்திற்கு முன்னர் குத்லுக் கவாஜா நான்கு தூதர்களை அலாவுதீனிடம் அனுப்பினார். இந்துஸ்தானில் இது போன்றதொரு பெரிய ராணுவம் நிறுத்தப்பட்டது இல்லை என்று கூறினார். தனது தூதர்கள் தில்லி ராணுவத்தின் முகாமை சுற்றி சென்று அலாவுதீனின் ராணுவத்தின் தலைமை அதிகாரிகளின் பெயர்களை அறிந்து கொள்ள அனுமதி வழங்க வேண்டும் என்று குத்லுக் கவாஜா அலாவுதீனிடம் கேட்டுக்கொண்டார். இதற்கு அலாவுதீன் அனுமதி வழங்கினார். தூதர்கள் தலைமை அதிகாரிகளின் பெயர்களை குத்லுக் கவாஜாவிடம் சென்று வழங்கினர்.
# கிளி யுத்தம்

## யுத்தம்

இந்த யுத்தம் நடந்த இடமான கிளி ஒரு பக்கம் யமுனை ஆற்றாலும் மற்றொரு பக்கம் புதர் நிலத்தாலும் சூழப்பட்டிருந்தது.
# கிளி யுத்தம்

## யுத்தம்

### ஜாபர் கானின் இறப்பு

போருக்கு தயாராக அலாவுதீனுக்கு சிறிது காலமே கிடைத்தது. எனவே அவர் போரை தாமதப்படுத்த நினைத்தார். கிழக்கில் இருந்து அதிகப்படியான படைவீரர்களின் பிரிவுகளின் வரவை அவர் எண்ணி காத்திருந்தார். ஏற்கனவே சோர்வடைந்திருந்த மங்கோலியர்கள் போரை தாமதப்படுவதால் உணவுப் பொருட்கள் கிடைக்காமல் பின் வாங்குவர் என்று நம்பினார். எனினும் அலாவுதீனின் தளபதியான ஜாபர் கான் கிச்லக்கின் பிரிவை அலாவுதீனின் அனுமதியின்றி தாக்கினார்.  
கிச்லக்கின் பிரிவானது போர்க்களத்திலிருந்து தோற்று ஓடுவது போல் ஓடியது. இது ஒரு பொதுவான மங்கோலிய போர்த்தந்திரம் ஆகும். ஜாபர் கான் எதிரி வீரர்களை வேகமாக பின்தொடர்ந்தார். ஜாபர்கானின் காலாட்படையினர் அங்கேயே நிற்க குதிரைப் படையினர் மங்கோலியர்களை துரத்தினர். ஜாபர் கானின் குதிரைப் படையினர் கூட அவரது வேகத்திற்கு ஈடு கொடுத்து அவர் பின்னால் செல்ல முடியவில்லை. கிச்லக்கின் ராணுவத்தை 18 *கரோக்களுக்கு* (சுமார் 55 கிலோமீட்டர்) தொடர்ந்த பின்னர்தான் தன்னுடன் வெறும் 1,000 குதிரைப்படை வீரர்களே இருக்கின்றனர் என்ற என்ற உண்மை ஜாபர் கானுக்கு தெரியவந்தது. அதேநேரத்தில் தர்கி தலைமையிலான மங்கோலிய பிரிவானது அவர்களுக்கு பின்புறமாக மூன்று கிலோமீட்டர் பரப்பளவை நிரப்பி இருந்தது. இதன் காரணமாக அலாவுதீனின் முகாமிற்கு ஜாபர்கான் திரும்புவதற்கான வழி அடைக்கப்பட்டது. ஜாபர் கானுக்கு ஆதரவளிக்க எந்த ஒரு பிரிவையும் அலாவுதீன் அனுப்பவில்லை. 17ஆம் நூற்றாண்டு வரலாற்றாளர் ஹஜியுதாபிரின் *ஜாஃபருல்-வலி* நூலின்படி ஜாபர்கான் மேல் இருந்த கெட்ட எண்ணம் காரணமாக தனது பிரிவை அவர்களுக்கு ஆதரவாக உலுக் கான் கூட்டிச் செல்லவில்லை.  
ஜாபர் கான் தனது அதிகாரிகளான உஸ்மான் அகுர்-பெக், உஸ்மான் யகான், அலி ஷா ரானா-இ-பில் மற்றும் பிறருடன் கலந்து ஆலோசித்தார். அவர்களால் திரும்பி செல்ல முடியாது என்ற உண்மை புரிந்தது. மேலும் திரும்பி சென்றாலும் அலாவுதீனின் ஆணையை பின்பற்றாததற்காக அலாவுதீன் அவர்களை தண்டிப்பார் என்று எண்ணினர். எனவே போரிட்டு மடிவதென முடிவெடுத்தனர். ஜியாவுதீன் பரணியின் நூலான *தரிக்-இ-ஃபிருஸ் ஷாஹியின்படி* குத்லுக் கவாஜா சரணடைவதற்கு அவருக்கு ஒரு வாய்ப்பை வழங்கினார். சகதை கானேட்டிற்கு அழைத்துச் சென்று தில்லி அவையை விட மரியாதையுடன் நடத்துவதாக கூறினார். எனினும் ஜாபர்கான் அந்த வாய்ப்பை நிராகரித்தார்.  
வரலாற்றாளர் இசாமியின் கூற்றுப்படி ஜாபர் கானும் அவரது கூட்டாளிகளும் 5000 மங்கோலியர்களை கொன்றனர். ஜாபர்கானின் படைவீரர்கள் வெறும் 800 பேர் மட்டுமே இறந்தனர். கடைசியில் ஜாபர்கான் தன்னுடன் தப்பிப் பிழைத்த 200 வீரர்களுடன் போரிட்டார். ஜாபர்கான் குதிரை கொல்லப்பட்ட போது தரையில் நின்று போரிட்டார். மேலும் அவர் கிச்லக்குடன் வாள் சண்டையிட்டார். ஜாபர் கானின் கவசத்தை துளைத்த ஒரு அம்பு அவரது இதயத்தை தைத்தது.
# கிளி யுத்தம்

## யுத்தம்

### மங்கோலியா பின்வாங்கல்

ஜாபர் கானின் மகனான திலேர் கானும் மங்கோலியர்களுக்கு எதிராக தாக்குதல் நடத்தினார். இதன் காரணமாக தமர் புகா பின்வாங்கும் நிலைக்கு தள்ளப்பட்டார். பின்வாங்கிச் சென்ற மங்கோலிய ராணுவத்தை திலேர் கான் பின்தொடர்ந்தார். பின்வாங்கிச் சென்ற மங்கோலியர்கள் அம்பு மழை பொழிந்தனர். தில்லி ராணுவத்தின் நடு புறத்தையும் மங்கோலியர்கள் தாக்கினர். ஆனால் அத்தாக்குதல் அலாவுதீனின் பிரிவால் முறியடிக்கப்பட்டது. இதன் காரணமாக ஏராளமான மங்கோலிய வீரர்கள் இறந்தனர்.  
ஜாபர் கானின் இறப்பானது தில்லி அதிகாரிகளின் மத்தியில் விரக்தியை ஏற்படுத்தியது. அடுத்த நாள் காலையில் அலாவுதீனின் அதிகாரிகள் தில்லிக்கு பின் வாங்குமாறு அவருக்கு அறிவுறுத்தினர். கோட்டையில் இருந்து பாதுகாப்புடன் போரிடுமாறு கூறினர். ஆனால் அந்த அறிவுரையை அலாவுதீன் நிராகரித்தார். ஜாபர் கானின் பிரிவானது கீழ்ப்படியாமை காரணமாக அந்நிலைக்கு தள்ளப்பட்டதாக வாதிட்டார். மேலும் தான் நகர்வதாக இருந்தால் தனது நகர்வு முன்னோக்கித் தான் இருக்குமே தவிர பின்னோக்கி இருக்காது என்று அலாவுதீன் கல்ஜி கூறினார். அதே நேரத்தில் தாக்குதலை ஆரம்பிக்க குத்லுக் கவாஜா விருப்பமின்றி இருந்தார். இரண்டாம் நாளானது எவ்வித ராணுவ நடவடிக்கைகளும் நடைபெறாமல் முடிந்தது.  
மூன்றாவது நாளும் எந்தவித சண்டையும் இல்லாமல் முடிந்தது. அன்று இரவு மங்கோலியர்கள் தங்களது தாயகத்தை நோக்கி பின்வாங்கினர். அலாவுதீனும் அவர்கள் பாதுகாப்பாக பின்வாங்க அனுமதித்தார். பின்னர் தில்லிக்கு திரும்பினார்.  
பரணியின் கூற்றுப்படி ஜாபர்கானின் தாக்குதலானது மங்கோலியர்களிடையே அதிர்வலையை ஏற்படுத்தியது. அதன் காரணமாகவே அவர்கள் பின்வாங்கினர். எனினும் மங்கோலியப் பின்வாங்கலுக்கான உண்மையான காரணமாக அறியப்படுவது யாதெனில், குத்லுக் கவாஜாவிற்கு ஏற்பட்ட காயம் ஆகும். பின்வாங்கி தங்களது நாட்டிற்கு திரும்பும் வழியில் குத்லுக் கவாஜா இறந்தார்.
# கிளி யுத்தம்

## பின்விளைவுகள்

ஜாபர்கான் யுத்தத்தில் போரிட்டு மடிந்த போதும் அவர் அரச கட்டளையை மீறியதை எண்ணி அலாவுதீன் கோபத்தில் இருந்தார். அரசவையில் இருந்த யாருமே அவரது வீரத்தை பாராட்டவில்லை. அதே நேரத்தில் அலாவுதீன் ஜாபர்கானின் பொறுப்பற்ற தன்மையும் கீழ்ப்படியாமையையும் கண்டித்தார். அலாவுதீனின் ஆட்சியின்போது அடுத்தடுத்து எழுதப்பட்ட அரசாங்க காலவரிசை நூல்களில் ஜாபர்கானின் பெயர் தவிர்க்கப்பட்டது. உதாரணமாக அமீர் குஸ்ராவின் நூலான *கசைனுல் ஃபுது* ஜாபர்கானை பற்றி எந்த இடத்திலும் குறிப்பிடவில்லை.  
மங்கோலியர்கள் இந்தியா மீது மீண்டும் 1303, 1305 மற்றும் 1306 ஆகிய ஆண்டுகளில் படையெடுத்தனர். ஆனால் தில்லி சுல்தானாக ராணுவத்தை தோற்கடிப்பதில் தோல்வியடைந்தனர்.
# ஹுஸ்னா பாய்

**ஹுஸ்னா ஜான் அல்லது ஹுஸ்னா பாய் (Husna Jan or Husna Bai** ) இவர் 19 ஆம் ஆண்டின் பிற்பகுதியிலும் 20 ஆம் நூற்றாண்டின் முற்பகுதியிலும் தவாய்ஃப் மற்றும் வாரணாசியின் தும்ரி பாடகர் ஆவார். இவர் உத்தரபிரதேசத்தில் காயல், தும்ரி மற்றும் இந்துஸ்தானி இசை ஆகியவற்றில் நிபுணராக அறியப்பட்டார். 1900களின் முற்பகுதியில் பாடும் பாரம்பரியத்தை மறுவரையறை செய்து புரட்சி செய்தவர். இவர் பல தேசபக்தி பாடல்களைப் பாடியுள்ளார். இதே போன்று பிற பாடகர்களையும் பின்பற்றத் தூண்டினார். இவருக்கு தாகூர் பிரசாத் மிஸ்ரா மற்றும் பிரபல சாரங்கி வீரர் பண்டிட் ஷம்புநாத் மிஸ்ரா ஆகியோர் பயிற்சி அளித்தனர். இவரது இந்துஸ்தானி இசையை வாரணாசியின் புகழ்பெற்ற சோட் ராம்தாஸ் ஜி என்பவரிடம் பயிற்சிப் பெற்றார்.
# ஹுஸ்னா பாய்

## தொழில்

பாய், நவீன இந்தி இலக்கியம் மற்றும் இந்தி நாடகத்தின் தந்தை என்று அறியப்படும் பார்தேண்டு ஹரிச்சந்திராவின் சமகாலத்தவராவார். அவருடன் கடிதப் பரிமாற்றம் செய்து கொண்டு கவிதை வெளிப்பாடு குறித்த அவரது ஆலோசனையையும் கருத்தையும் தெரிந்து கொண்டார். இவரது தும்ரி மற்றும் மற்ற உபவகைகளுக்கான தும்ரி மது தரங் (சர்மா, 2012) என்ற பெயரில் வெளியிடப்பட்டன. ஜெய்தேவ் எழுதிய கீத கோவிந்தத்தை ஹரிச்சந்திராவுடன் இசையமைக்கும் ஒரு வாய்ப்பைப் பெற்றார். தும்ரி மற்றும் தப்பா கலையின் நிபுணர்களான வித்யாபரி மற்றும் பாடி மோதி பாய் போன்றவர்களுடன் ஒருவராக இவரும் கருதப்பட்டார். பாய் தனது வாழ்க்கையில் பெரும் உயரத்திற்கு உயர்ந்ததால், 'சர்க்கார்' அல்லது 'தலைவி' என்று குறிப்பிடப்பட்டார்.
# ஹுஸ்னா பாய்

## அரசியல் ஈடுபாடு

ஒத்துழையாமை இயக்கத்தின் போது (1920–22) காசி (நவீன வாரணாசியில் ஒரு குறிப்பிட்டப் பகுதி) மற்றும் நைனித்தால் வழியாக மகாத்மா காந்தி பயணம் செய்தபோது, இவர் சர்கா என்ற இயக்கம் ஒன்றை ஆரம்பித்து அதில் பெண் பாடகர்களை பஜனைகள் மற்றும் தேசபக்தி பாடல்களைப் பாடவைப்பதின் மூலம் ஒரு வாழ்க்கையை சம்பாதிக்க தூண்டுவதில் ஒரு செல்வாக்கு இருந்தது. இந்த பாடகர்களின் கௌரவத்தை உயர்த்துவதையும் இது நோக்கமாகக் கொண்டிருந்ததார். இந்த பாடகர்களில் பலர் பின்னர் சர்கா இயக்கத்தில் இணைந்தனர். அமிர்தசரஸில் உள்ள பாலியல் தொழிலாளர்களின் வீடுகளுக்கு வெளியே மறியல் செய்பவர்களைப் பின்பற்றுபவர்களும், பொதுக் கருத்தும் தவாப் மற்றும் அந்தத் தொழில்களுக்கு எதிராகத் திரும்புவதாகத் தோன்றுகிறது. தேசிய இயக்கத்தை ஆதரிப்பது மற்றும் தவாப்சின் வாழ்க்கையை சீர்திருத்துவது ஆகிய இரண்டு நோக்கங்களுடன் பாய் 'தவாப் சபா' (காசி வேசிகளின் கூட்டமைப்பு) என்ற ஒன்றை அமைத்தார். சபையின் தொடக்க விழாவில் பாயின் தலைமை உரை ஒரு தேசியவாத கவிதையை வாசித்தார்.  
ஜோன் ஆஃப் ஆர்க் மற்றும் சித்தோர்கர் போன்ற பெண்களின் வாழ்க்கையிலிருந்து கற்றுக்கொள்ளவும், தங்க ஆபரணங்களுக்குப் பதிலாக இரும்பு நகைகளை அணியவும், கெளரவமான வாழ்க்கையிலிருந்து விலகி இருக்கவும் பாய் சக தவாப்புகளை அறிவுறுத்தினார். தவாப்புகள் தங்கள் தொழிலை முழுவதுமாக மாற்ற முடியாததால், தேசியவாத அல்லது தேசபக்தி பாடல்களுடன் தங்கள் பாடல்களைத் தொடங்குமாறு பாய் அவர்களுக்கு அறிவுறுத்தினார். வாரணாசியின் மற்றொரு பிரபலமான பாடகர் வித்யாதரி பாயிடமிருந்து இந்த பாடல்களை சேகரிக்க அவர்களுக்கு இவர் அறிவுறுத்தினார். அவர்களுக்கான சமூக அந்தஸ்தையும் கண்ணியத்தையும் அடைவதற்கான ஒரு படியாக இதை பாய் கண்டார். மற்ற தவாப்களுடன் இவர் இந்தியரல்லாத பொருட்களைப் புறக்கணிப்பதில் பங்கேற்று சுதேசி இயக்கத்தைத் தழுவினார்.
# கோக்ரஜார்

**கோக்ரஜார்** (**Kokrajhar**) இந்தியாவின் வடகிழக்கில் அமைந்த அசாம் மாநிலத்தில் கிழக்கேயும் மற்றும் பிரம்மபுத்திரா ஆறுக்கு வடக்கே உள்ள தன்னாட்சிப் பகுதியான போடோலாந்து பிரதேசத்தில், கௌரங் ஆற்றின் கரையில் அமைந்த நகரம ஆகும். இந்நகரம் கோக்ரஜார் மாவட்டத்தின் நிர்வாகத் தலைமையிடம் ஆகும். இந்நகரம் பாகையில் அமைந்துள்ளது. இது கடல் மட்டத்திலிருந்து 38 மீட்டர் (124 அடி) உயரத்தில் அமைந்துள்ளது.
# கோக்ரஜார்

## மக்கள் தொகை பரம்பல்

இந்நகரத்தின் முக்கிய இன மக்கள் போடோக்கள் ஆவார். மேலும் இந்நகரத்தில் அசாமியர், நேபாளிகள், வங்காளிகள், காரோ மக்கள் மற்றும் சந்தாலிகள் வாழ்கின்றனர்.  
2011-ஆம் மக்கள் தொகை கணக்கெடுப்பின் படி, 10 வார்டுகளும், 7,420 வீடுகளும் கொண்ட கோக்ரஜார் நகராட்சியின் மொத்த மக்கள்தொகை 34,136 ஆகும். இதில் ஆண்கள் 17,567 மற்றும் பெண்கள் 16,569 ஆக உள்ளனர். ஆறு வயதிற்குட்பட்ட குழந்தைகள் 3095 ஆக உள்ளனர். பாலின விகிதம் 1000 ஆண்களுக்கு, 943 பெண்கள் வீதம் உள்ளனர். சராசரி எழுத்தறிவு 89.96% ஆகவுள்ளது. கோக்ரஜார் நகர மக்கள் தொகையில் இந்துக்கள் 94.83%, இசுலாமியர் 2.95%, கிறித்தவர்கள் 1.14%, பௌத்தர்கள் 0.90% மற்றவர்கள் 0.17% ஆக உள்ளனர்.
# ஹோஜகிரி

**ஹோஜகிரி** என்பது இந்தியாவின் திரிபுரா மாநிலத்தில் பிரபலமாக இருக்கும் ஒரு நாட்டுப்புற நடனம் ஆகும். இது "புரூ (ரீங்)" இன மக்களால் நிகழ்த்தப்படுகிறது. இதில், பெண்கள் மற்றும் இளம் பெண்கள், ஒரு அணியில் சுமார் 4 முதல் 6 உறுப்பினர்கள் வரை பங்கு பெறுவார்கள். இந்த வகை நடனத்தில் பாடுவது, ஒரு மண் குடத்தின் மீது சமநிலைப்படுத்துதல் மற்றும் தலையில் ஒரு புட்டி மற்றும் கையில் மண் விளக்கு போன்ற பிற பொருளை வைத்துக்கொண்டு, அவை தரையில் விழுந்துவிடாமல் நிர்வகிப்பது போன்றவை அடங்கும். ஹோஜகிரி நடனம் ஆடுபவரின் உடலின் கீழ் பாதி மட்டுமே நகரும். இதுவே இந்த நடனத்தின் சிறப்பியல்பாக உள்ளது.
# ஹோஜகிரி

## தொன்மம்

பொதுவாக, திரிபுராவில், துர்கா பூசையை அடுத்து வரும் பௌர்ணமி இரவில் நடைபெறும் ஹோஜகிரி திருவிழாக்கள் அல்லது லட்சுமி பூசையின் போது இந்த நடனம் பாரம்பரியமாக, நிகழ்த்தப்படுகிறது. மேலும், திரிபுராவில், தசரா பண்டிகை நடைபெறும் 10 நாட்களில், 3 வது நாளுக்குப் பிறகு, மைலுமா தேவி, (லக்ஷ்மி) வழிபடப்படுகின்ற நாட்களிலும் இந்த நடனம் நிகழ்த்தப்படுகிறது.
# ஹோஜகிரி

## நடனத்திற்கு தேவையான பொருட்கள்

இந்த வகை நடனத்தில், ஆண் உறுப்பினர்கள் பாடல் பாடுவதில் பங்கேற்கிறார்கள். *காம்* மற்றும் *சுமு* (காற்றுக் கருவி) போன்ற இசைக்கருவிகளை வாசிப்பார்கள். பாடல் வரிகள் மிகவும் எளிமையானவையாக இருக்கும். இந்த நடனத்திற்குத் தேவையான பொருட்களாக, *பெய்லிங்* எனப்படுகின்ற அரிசியை சுத்தம் செய்வதற்கு உதவும் வட்ட வடிவத்தில் இருக்கும் ஒரு கலன்; ஒரு குடம்; ஒரு புட்டி; ஒரு பாரம்பரிய விளக்கு; *மைராங்* எனப்படும் ஒரு தட்டு மற்றும் ஒவ்வொரு கலைஞருக்கும் ஒரு கைக்குட்டை போன்றவை உள்ளன.
# ஹோஜகிரி

## நடன பாணி

இந்த நடனத்தில் காணப்படும், மெதுவான இடுப்பு அசைவு மற்றும் இடுப்பு சுழற்சிக்கு ஒருவர் விரிவான பயிற்சி மற்றும் ஒத்திகை செய்ய வேண்டும். இந்த நடனத்தில் பங்குபெறும் 4 அல்லது 6 நபர்கள், ஒரு வரிசையை முடிக்க சுமார் 30 நிமிடங்கள் ஆகும். இந்த நடனத்தின் மூலம் *ஹுக்* அல்லது *ஜும்* சாகுபடி முழுவதும் காட்சிப்படுத்தப்படுகிறது. இந்த நடனம் ஆடுபவர்கள் அதிக கவனத்துடன் ஆடுகின்றனர். இவர்கள் தலையில் புட்டியும் அதன் மேல் எரிகின்ற ஒரு சிறிய விளக்கையும் வைத்துள்ளனர். மேலும் ஆடுபவர்களின் இரு கைகளிலும் வட்ட வடிவ தட்டுகள் இருக்கின்றன. பாடலின் ஓசை மற்றும் தாள கதிக்கு ஏற்றவாறு இவர்களின் நடன அசைவுகள் இருக்கின்றது. அந்த வகையில், பார்ப்பதற்கு இது *ஹுக்னி* நடனம் போன்று உள்ளது. ஆனால் இதன் தாளமும் வரிசையும் முற்றிலும் வேறுபட்டவையாக இருக்கிறது. *ஹோஜகிரி* நடனக் காணொளி காட்சிகளின் தொகுப்பை யூடியூப்பில் காணலாம்.
# ஹோஜகிரி

## சத்தியராம் இரியாங்கு

சத்தியராம் இரியாங்கு என்பவர், இந்த நடனத்திற்காக தன்னையே அர்ப்பணித்துக் கொண்டார். மேலும், திரிபுராவில் ஒரு நடனப் பள்ளியை நிறுவி, அங்கு இளைஞர்களுக்கு இந்த நடனத்தைக் கற்றுக் கொடுக்கிறார். சத்தியராம் இரியாங், இந்தியாவிலும் வெளிநாட்டிலும் ஹோஜகிரி நடனத்தை பாதுகாக்கவும் ஊக்குவிக்கவும் பெரு முயற்சி எடுத்துக்கொண்டார். அதனால், இரியாங்கிற்கு, இந்திய அரசு சங்கீத நாடக அகாதமி விருது வழங்கி கௌரவித்துள்ளது.
# வார்ப்புரு:Infobox School/doc

can be used for adding at-a-glance comparative information to articles about schools, other than school districts, universities or colleges (see , and related infobox templates for higher-education facilities). Examples of use for this template would include primary and secondary schools.
# வார்ப்புரு:Infobox School/doc

## Usage

### Basic syntax

To add an empty infobox with the most common options, you can copy and paste the blank template below, but be sure to remove any unused parameters. You can add more information by copying any relevant parameters available from the full syntax.  
<pre>  
</pre>
# வார்ப்புரு:Infobox School/doc

## Usage

### Additional principals

Per talk page consensus, do not use any of these fields to add "Athletic Director" or titles starting with "Assistant", "Deputy, or "Vice".
<pre>
| principal1 =
| principal2 =
| principal3 =
| principal4 =
</pre>  
<pre>
| head_name2 =
| head2 =
| r_head =
</pre>
# வார்ப்புரு:Infobox School/doc

## Usage

### Additional free text fields

Per talk page consensus, do not use any of these fields to add "Athletic Director" or titles starting with "Assistant", "Deputy, or "Vice".
<pre>
| free_label =
| free_text =
| free_label1 =
| free_text1 =
| free_label2 =
| free_text2 =
| free_label3 =
| free_text3 =
| free_label4 =
| free_text4 =
| free_label5 =
| free_text5 =
</pre>
# வார்ப்புரு:Infobox School/doc

## Usage

### Full syntax

To add an empty infobox with all options, you can copy and paste the blank template below, but be sure to remove any unused parameters. Alternatively, it may be easier to use the basic syntax and then add more information by copying any relevant parameters from the template below. <small>(Note for new editors: **this is a list of all parameters available in this template**. Adding your own will not work and will flag up as an unsupported parameter. You can discuss any parameter concerns on the talk page. Don't forget, you can make use of the additional free text fields)</small>  
<pre>  
</pre>
# வார்ப்புரு:Infobox School/doc

## Usage

### Embedding

Any infobox which supports embedding can be embedded within infobox school, using the <code>module</code> parameter. For example, to embed , use the following syntax  
<pre>  
</pre>
# வார்ப்புரு:Infobox School/doc

## Parameters

| Name of the school. If blank, the pagename will display. |
| --- |
# வார்ப்புரு:Infobox School/doc

## Parameters

### Map and coordinates

- The location map uses the values in the parameter.
- The first quoted word in each description is the parameter name passed to வார்ப்புரு:Location map.  
<pre>  
</pre>
# வார்ப்புரு:Infobox School/doc

## Parameters

### Deprecated parameters

- There are no deprecated parameters at this time.
- In addition to tracking deprecated parameters, tracks instances of this infobox that use redundant parameters with the same meaning, such as and , in the same infobox.
# வார்ப்புரு:Infobox School/doc

## Examples

### United Kingdom school example

<pre>  
</pre>  
**Instructions:**
- For employee fields, such as **principal**, add a reference to an exact web page to prove the name.
- For **state** field, use either the full name or two-letter abbreviation per List of U.S. state abbreviations.
- For **coordinates** field, use GNIS Search to determine the official geographic coordinates.
- For **ceeb** field, use *High School CEEB Search* to determine the CEEB Code.
- For **website** field, if URL text is extremely long, then use to shorten it.  
**References**
# வார்ப்புரு:Infobox School/doc

## Examples

### Australia school example

<pre>  
</pre>  
**References**
# வார்ப்புரு:Infobox School/doc

## TemplateData
"enrolment",
"enrolment_as_of",
"capacity",
"sixth_form_students",
"grade_preK",
"gradeK",
"grade1",
"grade2",
"grade3",
"grade4",
"grade5",
"grade6",
"grade7",
"grade8",
"grade9",
"grade10",
"grade11",
"grade12",
"grade13",
"other",
"other_grade_label",
"other_grade_enrollment",
"other_grade_label_1",
"other_grade_enrollment_1",
"other_grade_label_2",
"other_grade_enrollment_2",
"international_students",
"classes",
"average_class_size",
"ratio",
"system",
"classes_offered",
"medium_of_language",
"schedule_type",
"schedule",
"hours_in_day",
"classrooms",
"campuses",
"campus",
"campus_size",
"area",
"campus_type",
"houses",
"student_union_label",
"student_union",
"colors",
"colours",
"school_colors",
"slogan",
"song",
"fight_song",
"athletics",
"athletics_conference",
"sports",
"mascot",
"nickname",
"teams",
"teams_label",
"team_name",
"rival",
"accreditation",
"USNWR_ranking",
"national_ranking",
"test_name",
"test_average",
"SAT",
"SAT_year",
"ACT",
"ACT_year",
"bar_pass_rate",
"school_roll",
"decile",
"publication",
"newspaper",
"yearbook",
"products",
"endowment",
"budget",
"fees",
"annual_tuition",
"tuition",
"revenue",
"communities",
"feeder_schools",
"feeder_to",
"graduates",
"graduates_year",
"affiliation",
"alumni",
"alumni_name",
"nobel_laureates",
"information",
"free",
"free_label",
"free_1",
"free_label1",
"free_2",
"free_label2",
"free_3",
"free_label3",
"free_4",
"free_label4",
"free_5",
"free_label5",
"website",
"footnotes",
"picture",
"picture_caption",
"picture2",
"picture_caption2",
"language",
"module",
"lastupdate",
"year"
],
"description": "Infobox for details of school organisations"
}
</templatedata>
# வார்ப்புரு:Infobox School/doc

## Microformat

<includeonly>  
}}</includeonly>
# சுவாமி விவேகானந்த யோகா அனுசாந்தனா சமஸ்தானம்

சுவாமி விவேகானந்த யோகா அனுசாந்தனா சமஸ்தானம் என்பது சுருக்கமாக எஸ்-வியாசா அல்லது எஸ்.வி.யாசா என்று சுருக்கமாக அழைக்கப்படுகிறது.இது இந்தியாவின் பெங்களூரில் அமைந்துள்ள ஒரு வகை முதல்தரமான பல்கலைக்கழகமாகும்.
இப்பல்கலை கழகமானது சுவாமி விவேகானந்தரின் போதனைகளின் அடிப்படையில் யோகா ஆய்வுகளை மேற்கொள்கிறது. டாக்டர் பி.ஆர்.ராமகிருஷ்ணா பல்கலைக்கழகத்தின் தற்போதைய துணைவேந்தர் ஆவார்.  
எண்ணத்திற்கும் செயலுக்கும் இடையேயான வேறுபாடுகள் குறித்த பிரச்சனைகள் மற்றும் மனக் கோளாறு மற்றும் ஒற்றைத் தலைவலி,மன சோர்வு பிரச்சனைகள் ஆகிய நரம்பியல் கோளாறுகள் குறித்து நிம்ஹான்ஸ்(NIMHANS) மற்றும் ஸ்வயாசா (SVYASA)ஆகியன செயல்படுகின்றன.  
ஸ்வயாசாவானது (SVYASA)யோகா மற்றும் யோக சிகிச்சைகள் குறித்த இரண்டு பிரிவிலும் நிபுணத்துவம் உடையது. யோகா பற்றிய ஆராய்ச்சி மற்றும் யோகா சிகிச்சை ஆகியனவற்றை மேற்கொள்கிறது. இதன் அமைவிடமானது முக்கிய வளாகமான பெங்களூருவில் உள்ள பிரசாந்தி குட்டிராம் விவேகானந்தா சாலை, கல்லுபள்ளு அஞ்சல், ஜிகானி, அனேகல் என்ற இடத்தில் அமைந்துள்ளது.
# சுவாமி விவேகானந்த யோகா அனுசாந்தனா சமஸ்தானம்

## பிரிவுகள்

பல்கலைக்கழகத்தில் 5 முக்கிய பிரிவுகள் உள்ளன  
- யோகா மற்றும் ஆன்மீகம்
- யோகா மற்றும் வாழ்க்கை அறிவியல் பிரிவு
- யோகா இயற்பியல் மற்றும் அறிவியல் பிரிவு
- யோகா மேலாண்மை மற்றும் ஆய்வுகள் பற்றிய பிரிவு
- யோகா மற்றும் மனிதநேய பிரிவு
ஆகியனவாகும்.
# சுவாமி விவேகானந்த யோகா அனுசாந்தனா சமஸ்தானம்

## பாடத்திட்டங்கள்

- முனைவர் (யோகா)
- முனைவர்(யோகா மற்றும் மறுவாழ்வு)
- முதுகலை அறிவியல்
(யோகா சிகிச்சை)
- முதுகலை (யோகா மற்றும் நனவு)
- யோகா சிகிச்சையில் முதுகலை சான்றிதழ்
- (மருத்துவர்கள்) யோகா சிகிச்சையில் முதுகலை சான்றிதழ்
- இளங்கலை (யோகா சிகிச்சை)
- இளங்கலை அறிவியல் (யோகா மற்றும் நனவு)
- இளங்கலை (இயற்கை மற்றும் யோக அறிவியல்)
- ஆயுர்வேத இயற்கை மருத்துவ சிகிச்சை பயிற்சி
- யோகா பயிற்றுவிப்பாளர்
# வெள்ளம் (எண்)

**வெள்ளம்** என்னும் எண்ணிக்கையைத் தொல்காப்பியர் குறிப்பிடுகிறார். அவர் காலத்தில் அது எண்ணிக்கை வரையறை இல்லாத அல்பெயர் எண்ணாக இருந்தது.  
இமயவரம்பன் நெடுஞ்சேரலாதன் படைப்பெருக்கத்தைக் குறிப்பிடும் புலவர் **வெள்ளம்** என்னும் எண்ணிக்கையால் குறிப்பிடுகிறார். இது தொல்காப்பியம் குறிப்பிடும் அல்பெயர் எண்ணாகவோ, கம்பன் குறிப்பிடுவது போன்ற அலகு எண்ணாகவோ இருக்கலாம்.  
:யாண்டுதலைப் பெயர வேண்டுபுலத்(து) இறுத்து
:முனைஎரி பரப்பிய துன்னரும் சீற்றமொடு
:மழைதவழ்பு தலைஇய மதில்மரம் முருக்கி
:நிரை களிறுஒழுகிய நிரைய வெள்ளம்  
கம்பராயணத்தில் இந்த எண் அளவு எண்ணிக்கையைக் குறிக்கும் அலகாகக் கையாளப்பட்டுள்ளது.
சுக்கிரீவன் கொண்டுவந்து அணிவகுத்துக் காட்டிய படையின் அளவு என்ன என்று இராமன் வினவியபோது, **எழுபது வெள்ளம்** எண்ணிக்கையின் மிகும் என்று சுக்கிரீவன் கூறினான்.
:'"ஏற்ற வெள்ளம் எழுபதின் இற்ற" என்று
:ஆற்றலாளர் அறிவின் அறைந்தது ஓர்
:மாற்றம் உண்டு; அது அல்லது, மற்றது ஓர்
:தோற்றம் என்று இதற்கு எண்ணி முன் சொல்லுமோ?
# மீனா ராணா

**மீனா ராணா** **(Meena Rana)** இவர் ஓர் பிரபல உத்தரகாண்ட் மாநிலத்தைச் சேர்ந்த பாடகி ஆவார். இவர் பல கர்வாலி மற்றும் குமாவோனி இசைத் தொகுப்புகளை வெளியிட்டுள்ளார். இவர் இந்திய மாநிலமான உத்தராகண்ட் மாநிலத்தின் சிறந்த பெண் பாடகிகளில் ஒருவராகக் கருதப்படுகிறார். மேலும் உத்தராகண்ட் மாநிலத்தின் *லதா மங்கேஷ்கர்* மற்றும் உத்தராகண்டின் சுர் கோகிலா என்றும் கூறப்படுகிறது ஆனால் பாடுவதற்காக எந்தவிதமான முறையான பயிற்சியையும் இவர் பெறவில்லை. இவர் இந்தியா மட்டுமல்லாமல் ஓமன், அரபு அமீரகம் மற்றும் ஆத்திரேலியா போன்ற நாடுகளில் தனது நிகழ்சிகளை நிகழ்த்தியுள்ளார்.
# மீனா ராணா

## தனிப்பட்ட வாழ்க்கை

மீனா ராணா 1975 மே 24 அன்று தில்லியில் பிறந்தார். தில்லியின் பேட்லர் நினைவு பெண்கள் உயர் நிலைப் பள்ளியில் தனது படிப்பைத் தொடங்கினார். இவர் தனது 9 ஆம் வகுப்பு வரை தில்லியில் தங்கியிருந்தார். ஆனால் பின்னர் இவர் தனது மூத்த சகோதரியுடன் உத்தரகண்ட் மாநிலத்தின் முசோரிக்கு குடிபெயர்ந்தார். அங்கு இவர் மகளிர் பள்ளியில் தனது படிப்பினைத் தொடர்ந்தர். மீனா தில்லி பல்கலைக்கழகத்தில் தனது பட்டப் படிப்பினை முடித்தார். இவர் சஞ்சய் கோமோலா என்பவரை 2001இல் மணந்து கொண்டு தில்லியில் மீண்டும் குடியேறினார். இவர்களுக்கு சுரபி மற்றும் பாரி என்ற இரு மகள்கள் இருக்கிறார்கள். மீனாவிற்கு உமா என்றொரு சகோதரியும், மோகன் என்றொரு சகோதரனும் இருக்கிறர்கள். இவரது கணவர் ஒரு இசை இயக்குநர் ஆவார். அவர் 'சுரபி மல்டி ட்ராக் சவுண்ட்' என்ற பெயரில் ஒரு இசை நிறுவனத்தை நடத்தி வருகிறார். தன்து நிறுவனத்திற்கு இவர்களின் மகள் சுரபியின் பெயரிடப்பட்டது. மீனா பல பாடல்களைப் பாடியுள்ளார். அவற்றில் பெரும்பாலானவற்றில் உத்தரகண்ட் மாநிலத்தின் அழகை விவரிக்க முயன்றுள்ளார்.
# மீனா ராணா

## இசைத் தொகுப்புகள்

உதரகாண்டி இசைத் தொகுப்புகள் 1) சந்த் தரோ மா 2) மேரி காதி மித்தி 3) தர்பார் நிரலா சாய் கா போன்றவை. உத்தராகண்டி கர்வாலி இசைத் தொகுப்புகள் 1) தேரி மேரி மாயா 2) மேரு உத்தராகண்ட் 3) சில்பிலாத் 4) மோகனா 5) சந்திரா 6) லலிதா சி ஹம் ஆகியன.
# மீனா ராணா

## விருதுகள்

மீனா, உத்தராகண்ட் இளம் பெண் பாடர்களுக்கான சிறந்த பாடகர்களுக்கான விருதுகளைத் தொடர்ச்சியாக 2010, 2011 மற்றும் 2012 ஆகிய ஆண்டுகளில் பெற்றுள்ளார்.
# மங்கோலியர்களின் இந்தியப் படையெடுப்பு (1303)

1303 இல் தில்லி ராணுவத்தின் இரண்டு முக்கிய பிரிவுகள் நகரத்தில் இருந்து தொலைவில் இருந்த போது அதை சகதை கானேட்டிலிருந்து வந்த ஒரு மங்கோலிய ராணுவம் தில்லி சுல்தானகத்தின் மீது தாக்குதல் நடத்தியது. தொலைவில் ராஜஸ்தானின் சித்தூரில் இருந்த தில்லி சுல்தான் அலாவுதீன் கல்ஜி மங்கோலியர்கள் அவர்களது அணிவகுப்பை தொடங்கியபோது டெல்லிக்கு அவசரமாக விரைந்தார். எனினும் அவரால் போதிய போர் தயார்நிலை நடவடிக்கைகளை எடுக்க முடியவில்லை. அப்போது கட்டப்பட்டுக் கொண்டிருந்த சிரி கோட்டையில் நல்ல பாதுகாப்புடன் கூடிய முகாமில் அவர் தங்க முடிவெடுத்தார். தரகையின் தலைமையில் வந்த மங்கோலியர்கள் தில்லியை 2 மாதங்களுக்கும் மேலாக முற்றுகையிட்டனர். அதன் புறநகர் பகுதிகளை சூறையாடினர். இறுதியாக அலாவுதீனின் முகாமுக்குள் நுழைய முடியாததால் அவர்கள் பின்வாங்க முடிவெடுத்தனர்.  
இந்தியா மீது நடத்தப்பட்ட மங்கோலிய தாக்குதல்களில் இது மிக முக்கியமான ஒன்றாகும். மீண்டும் இதுபோன்ற ஒரு தாக்குதல் நடக்காமல் தடுக்க அலாவுதீன் பல்வேறு நடவடிக்கைகளை எடுக்க இந்த தாக்குதல் காரணமாக இருந்தது. மங்கோலியர்கள் இந்தியா<nowiki/>வுக்கு வரும் பாதைகளில் உள்ள இராணுவ அமைப்புகளை அலாவுதீன் வலிமை ஆக்கினார். ஒரு வலிமையான ராணுவத்தை பராமரிக்க போதுமான வருமானத்தை உறுதி செய்ய அலாவுதீன் பொருளாதார சீர்திருத்தங்களை மேற்கொண்டார்.
# மங்கோலியர்களின் இந்தியப் படையெடுப்பு (1303)

## பின்புலம்

தில்லி சுல்தானகத்தின் ஆட்சியாளரான அலாவுதீன் கல்ஜி, சகதை கானேடு மற்றும் அதன் அண்டை நாடுகளிலிருந்து வந்த மங்கோலிய (முகலாய) தாக்குதல்களை 1297-98, 1298-99 மற்றும் 1299 ஆகிய ஆண்டுகளில் முறியடித்திருந்தார். 1302-1303 ஆம் ஆண்டின் குளிர்காலத்தில் வாராங்கலைச் சூறையாட அலாவுதீன் ஒரு ராணுவத்தை அனுப்பினார். ராஜஸ்தானின் சித்தூரை கைப்பற்ற தானே மற்றொரு ராணுவத்தை தலைமை தாங்கி வழிநடத்தினார். ஏகாதிபத்திய ராணுவத்தின் இரண்டு பெரிய பிரிவுகள் தில்லியில் இல்லை என்று அறிந்த மங்கோலியர்கள் தில்லியை கைப்பற்ற முடிவு செய்தனர். மங்கோலிய இராணுவமானது தரகையால் தலைமைதாங்கப்பட்டது. 1299 இல் குத்லுக் கவாஜாவால் தலைமை தாங்கப்பட்ட படையெடுப்பில் தரகை ஒரு தளபதியாக பணியாற்றியிருந்தார்.  
14 ஆம் நூற்றாண்டு காலவரிசையாளர் ஜியாவுதீன் பரணியின் கூற்றுப்படி மங்கோலிய இராணுவமானது "30,000 அல்லது 40,000" குதிரைப் படை வீரர்களை கொண்டிருந்தது. பரணியின் நூல்களின் சில கையெழுத்துப் பிரதிகள் இந்த எண்ணிக்கை "20,000 அல்லது 30,000" என்று குறிப்பிடுகின்றன. மங்கோலியர்கள் பஞ்சாப் பகுதி வழியாக எந்தவித பெரிய எதிர்ப்புமின்றி அணிவகுத்தனர். முல்தான், திபல்பூர் மற்றும் சமனா ஆகிய பகுதிகளில் இருந்த தில்லி சுல்தானாக படைகளானவை மங்கோலிய முன்னேற்றத்தை தடுக்கவோ அல்லது தில்லிக்குச் சென்று அலாவுதீனுக்கு உதவும் அளவுக்கோ வலிமையானவையாக இல்லை.  
அதே நேரத்தில் 1303 ஆம் ஆண்டு ஆகஸ்ட் மாதம் சித்தூரை அலாவுதீன் கைப்பற்றினார். தனது ஆளுநரை அங்கு நியமித்தார். சித்தூரை வென்று ஏழு நாட்களுக்குப் பிறகு அங்கிருந்து அலாவுதீன் புறப்பட்டார். மங்கோலிய திட்டங்களை அறிந்த பிறகே அவர் இவ்வாறு புறப்பட்டிருக்க வேண்டும் என்று கருதப்படுகிறது.